“โรบินสัน” ออกแถลงการณ์ด่วน! พร้อมช่วยเหลือเหยื่อคดีโจรปล้นร้านทองกลางห้างเต็มกำลัง
“โรบินสัน” ออกแถลงการณ์ด่วน! แสดงความเสียใจกรณีโจรปล้นร้านทองสาขาลพบุรีวานนี้(9 ม.ค.63) พร้อมยืนยันให้ความช่วยเหลือ-เยียวยาเหยื่อและครอบครัวเต็มกำลัง 
“โรบินสัน” ออกแถลงการณ์ด่วน! แสดงความเสียใจกรณีโจรปล้นร้านทองสาขาลพบุรีวานนี้(9 ม.ค.63) พร้อมยืนยันให้ความช่วยเหลือ-เยียวยาเหยื่อและครอบครัวเต็มกำลัง
10 ม.ค. 2563

ผู้สื่อข่าวรายงานว่า วันนี้(10 ม.ค.63) บริษัท โรบินสัน จำกัด (มหาชน) ได้ออกแถลงการณ์แสดงความเสียใจต่อเหตุการณ์คนร้ายชิงทรัพย์ร้านทอง ณ ศูนย์การค้าโรบินสันไลฟ์สไตล์ ลพบุรี เมื่อวันที่ 9 ม.ค.63 จนเป็นเหตุให้มีผู้เสียชีวิต
โดยแถลงการณ์ดังกล่าวเผยแพร่ผ่าน เฟซบุ๊กเพจ Robinson Departmentstore เมื่อเวลา ซึ่งข้อความระบุว่า
บริษัท โรบินสัน จำกัด (มหาชน) รู้สึกเสียใจต่อเหตุการณ์ที่เกิดขึ้นเป็นอย่างยิ่ง โดยเหตุการณ์ดังกล่าวมีทั้งผู้บาดเจ็บและเสียชีวิต
ทั้งนี้ บริษัท ขอร่วมเป็นกำลังใจให้กับครอบครัวของผู้บาดเจ็บและเสียชีวิต โดยจะดำเนินการให้ความช่วยเหลืออย่างเต็มความสามารถ ซึ่งขณะนี้กำลังอยู่ระหว่างขั้นตอนของเจ้าหน้าที่ในการติดตามสอบสวนต่อไป
ขอแสดงความเสียใจเป็นอย่างยิ่ง
บริษัท โรบินสัน จำกัด (มหาชน)
